Heli Laaksonen
Heli Pauliina Laaksonen (sündinud 28. septembril 1972 Turus Soomes) on Rauma lähedal Lappi vallas elav Edela-Soome murdeluuletaja ja tõlkija. Laaksose teostes kõneldav murre on lähedane Uusikaupunki ümbruse Vakka-Suomi omale, selles on mõjusid ka teistest edelasoome murrakutest. Laaksose heliraamat "Jänes pussis" müüs esimese luuleplaadina Soomes üle 15 000 eksemplari ja pälvis detsembris 2006 kuldplaadi.